keiner
Material: papyrus
Place: Hermopolites
Categories: Eingabe des Aurelius Hermophilos an Aurelius Eudaimon alias Theodotos mit Begleitschreiben
Protest gegen die Ernennung seines Sohnes zum Kosmeten
nachdem er selbst gerade Kosmet war
cessio bonorum
[Αὐρήλιος Ἑρμόφι]λος Ὡρίωνος κοσμητεύσας Ἑρμουπόλεως τῆς μεγάλης ἀρχαίας καὶ λαμπρᾶς καὶ σεμνοτάτης 
[Αὐρηλίῳ Εὐδαίμ]ονι τῷ καὶ Θεοδότῳ γυμνα[σι]αρχήσαντι καὶ ἀρχιερατεύσαντι βουλευτῇ διαδεχομένῳ τὴν πρυ
[τανείαν τῆς αὐτ]ῆς πόλεως τῷ τιμιοτάτ[ῳ] χαίρειν· φθά[σ]ας μὲν ἐπέστειλα τῇ κρατίστῃ βουλῇ διὰ σοῦ 
[τὰ διὰ τοῦ ἐ]πιστάλματος τοῦ τοῦ νομοῦ στρατηγοῦ Αὐρηλίου Ἱέρωνος διὰ Αὐρηλίου Ἑ[ρ]μοῦ στρατηγικ[ο]ῦ 
[ὑπηρέτου ἀν]τιγραφέντα μοι ὑπὸ τοῦ λαμπροτάτου ἡμῶν ἡγεμόνος Ἀππίου Σαβείνου, πρὸς ἃ ἠξί
[ουν παρʼ] αὐτοῦ ἐξιστανόμενος πάντων ὧν ἔχω τοῖς προβαλομένοις τὸν ἡμέτερον υἱὸν 
[Αὐρήλιον] Ὡρίωνα τὸν καὶ Ἑρμαῖον εἰς κοσμητείαν τῆς αὐτῆς πόλεως μεθʼ ἣν ὑπογύως 
[ἐξετέλεσα ὑπὲρ] ἐμαυτοῦ ἐξαναλωθείς, διʼ ὧν ἠθέλησεν τὸν κίνδυνον τῆς προβολῆς εἶναι πρὸς 
[τοὺς ὀνομάσαντ]ας, τὸν δὲ [τ]οῦ νομοῦ στραγὸν βίαν γεινομένην κωλῦσαι, εἰ γείνο[ι]το παρὰ τὰ ὑπʼ αὐτοῦ 
[σωτηρίως διηγορευθ]έντα, ἅπερ ἐπενήνεκται ἀκολούθως τῇ ἐκδοθείσῃ μοι ὑπὸ τοῦ εἰς τοῦτο ἐπισταλέν
[τος ὑπηρέτου ὑ]πογραφῇ ἐπὶ τῆς μ[ι]ᾶς καὶ εἰκάδος τοῦ ὄντος μηνὸς Ἐπείφ· ἐχθὲς δὲ ἥτις ἦν κβ 
[Ἐπεὶφ ἐξεδόθη μοι] διὰ βουλευτ[ι]κοῦ ὑπηρου ἐπίσταλμά σου τοῦ Εὐδαίμ[ο]νος τοῦ καὶ Θεοδότου αὐτο
[προσώπως ][ἀντεπ]ισταλεντ[ο]ς περὶ τῆ[ς α]ὐτῆς ἀρχῆς μετʼ ἔκστασιν καὶ παραμορισθέντα ἐκ τῶν νόμων 
[καὶ] τῆς [ὑπογρα]φῆ[ς] ἐπιφ[θ]όνως τ[ι]νὰ δηλώσαντος κατὰ τὸ ἀναγκαῖον. καὶ νῦν ἀντεπιστέλλω σοι 
ἐπ[ε]ιδ[ήπερ τῷ] ἐκστάντ[ι] καὶ τῶν ἰδίων ἀφισταμένῳ ὑπάρχει ἐκ τῶν νόμων καὶ τῶν θείων διατά
[ξ]εων α[ὕτ]η ἡ [βο]ήθεια τὸ μηδεμίαν βίαν πάσχειν [ο]ἷς ἁρμοζόμενος ὁ λαμπρότατος ἡγεμὼν καὶ 
[κ]αθοσι[ούμ]εν[ος] ἠθέλησεν [τὸ]ν στρατηγὸν βίαν κωλῦσαι προσθεὶς τὸν κίνδυνον τῆς προβολῆς εἶναι περὶ 
[τοὺ]ς ὀνομ[ά]σαντας. εἰ δὲ οἴει σὺ [αὐ]τὸς τὰ πάντα μου λαβὼ[ν] ἀντὶ τοῦ νενομισμένου τρίτου τὰ τῇ ἀρχῇ [δ]ιαφέροντα 
[π]άντα ἀ[π]οπληρώσεις καὶ [μ]ὴ ἐνεδρεύειν μήτε τὴν πόλι[ν] μήδε τὴν κ[ρ]ατίστην βουλήν. ἀρκεσθή
[σο]μαι γὰρ τῷδ[ε] τῷ ἀντεπι[σ]τάλματι ἐ[ν] μεγίστῳ δικαιώματι. Αὐρήλιος Ἑρμόφιλος Ὡρίων[ος] κοσμητεύσας 
[ἐρρῶσα]αί σε εὔχ[ομ]αι φίλτατε. 
 α Αὐτοκρά[το]ρος Καίσαρος Γ[αί]ου Μεσσίου [Κ]υίντου Τραιανοῦ Δεκίου Εὐσεβοῦς [Ε]ὐτυχοῦς Σεβαστοῦ [Ἐ]πεὶφ κγ.
Αὐρηλίῳ Ἀππίῳ Σαβείνῳ τῷ λαμπροτάτῳ ἡγεμόνι 
παρὰ Αὐρηλίου Ἑρμοφίλου Ὡρίωνος κοσμητεύσαντος Ἑρμουπόλεως τῆς μεγάλης ἀρχαίας 
καὶ λαμπρᾶς καὶ σεμν[ο]τάτης· ἐπίσταλμα δισσὸν γραφὲν ὑπʼ ἐμοῦ πρὸς τόν τὴν πρυτα
νείαν διαδεχόμενον Αὐρ[ήλ]ιον Εὐδαίμονα τὸν καὶ Θεόδοτον γυμνασιαρχήσαντα βουλευτὴν 
τῶν [α]ὐτ Ἑρ πρὸς ἃ αὐτὸς ἀ[ντ]ε[π]έστ[ε]ιλέν μοι αὐτοπροσώπως μόνος περὶ κοσμητείας 
εἰς ἣν ὠνομάσθη οὐ δεόντως ὁ ἡμέτερος υἱὸς Αὐρήλιος Ὡρίων ὁ καὶ Ἑρμα[ῖ]ος μεθʼ ἣν ἐξε
τέλεσα ὑπὲρ ἐμαυτοῦ προτέ[ρ]αν [ὑ]πογύως φθάσαντός μου ἐπιστείλαντος τῇ κρατίστῃ 
βουλῇ διʼ αὐτοῦ τὰ ἀντιγραφέντ[α] μοι ὑπὸ τοῦ λαμπροτάτου ἡγεμόνος σοῦ τοῦ δεσπότου 
δηλαδὴ [ἐ]ξ ἀξιώσεώς μου μ[ε]τʼ ἐκστάσεως πάντων τῶν ὑπαρχόντων μου πρὸς τὴν ἄνο
μον ὀνομασίαν καὶ μὴ δε[χο]μένου αὐτὰ ὡς περιέχει ἀποτίθεμαι ἐν τῷ ἐντα[ῦ]θα 
Σεβαστείῳ παρὰ τοῖς ἱεροῖς εἴ[χ]νεσι τοῦ κυρίου ἡμῶν καὶ θεοφιλεστάτου Αὐτοκράτορος 
Γαίου Μεσσ[ί]ου Κυίντου Τραιανοῦ Δεκίου Εὐσεβοῦς Εὐτυχοῦς Σεβαστοῦ καὶ Ἑρεννίας 
Κουπρεσήνας Ἐτρουσκίλλας Σεβαστῆς ἅμα τῷδε τῷ μαρτυροποιήματι πρὸς τὸ μηδὲν 
τὸ σὸν μέγεθος λανθάνειν ἀσφαλιζόμενος τὴν περὶ ἐμὲ φρουρὰν διὰ ὑπηρέτου βουλευ
τικοῦ καὶ φύλακος τῆς πρυτανείας ἔτι ἀπὸ εἰκάδος τοῦ ὄντος μηνὸς Ἐπεὶφ παρὰ [τ]ὰ 
ὑπὸ σοῦ σωτηρίως διηγορευμένα, φυλασσομένων μοι ὧν ἔχω παντοίων δι[κ]αί
ων.  διευτύχει. 
 α Αὐτοκράτορος Καίσαρος Γαίου Μεσσίου Κυίντου Τραιανοῦ Δεκίου Εὐσεβοῦς Εὐτυχοῦς 
Σεβαστοῦ Ἐπεὶφ [κ]γ. Αὐρήλ[ι]ος Ἑρμόφιλος Ὡ[ρ]ίωνος κοσμητεύσας ἀπεθέμην 
ὡς πρόκειται. 
 Α Ἡρωδίων ἔσχον ἴσον.  α Ἐπεὶφ κγ. τούτων τὰ ἴσα 
ἀπέθου.